Phosa: ‘Hou op apartheid blameer’Mathews Phosa. Foto: Werner Beukes/SAPA Phosa het tydens ŉ toespraak by die Ahmed Kathrada-konferensie in Sandton gesê die regering moet ophou om die verlede, apartheid, ras en ander faktore te blameer vir hul foute. “Kom ons begin deur seker te maak dat elke rand van die publiek se geld wat spandeer word ŉ tasbare impak op ontwikkeling en die opheffing van ons mense het.” Hy sê korrupsie en ŉ gebrek aan dienslewering is ernstige bekommernisse. “As ons nie daarin kan slaag om die inkomstegaping aan te spreek en armoede te verlig nie gaan daar ander gevolge wees. Ons sal voortdurend ŉ onstabiele samelewing wees met uitbarstings van tyd tot tyd en groeiende ontevredenheid onder die kiesers oor diegene wat hulle voor gestem het.” Phosa sê talle lede van die ANC is al van korrupsie aangekla en dat hulle die party in oneer gebring het.